An yi taron karrama Malam [H] a matsayin gwarzon 'yanci na duniya ……… | Harkar Musulunci
Gida Labarai An yi taron karrama Malam a matsayin gwarzon ‘yanci na duniya...
An yi taron karrama Malam [H] a matsayin gwarzon ‘yanci na duniya ………
Wasu bayin Allan masu adawa da zalunci da Azzalumai ta waje ɗaya kuma masu goyon bayan Mazlumai na duniya, sun zaɓi Sayyid Zakzaky a matsayin Gwarzon Gwaraza da tasirin sa ya haske duniya.
Anyi bikin ne a hanyar Tattaki daga Najaf zuwa Karbala a Maukibin su mai suna
موكب إمام الحسين ابوالأحرار Dake Amuudi na 1097 Kimanin Kilomita 15 Kafin shiga cikin Karbala.
Taron ya gudana ne tare da haɗin gwiwar Ofishin Sayyid Zakzaky dake Mashhad inda aka fara da misalin ƙarfe huɗu agogon Iraq, Shaikh Bilal daga ƙasar Kenya ne mai gabatarwa inda aka fara da Karatun Alƙur’ani daga Shaikh Hussaini Mukhtar daga Najeriya
Daga nan sai aka gabatar da Prof. Shuja’i shugaban Ofishin malam dake Mashhad daga Iran inda yayi Jawabi mai chaza zukatan mazaje akan ƙin yarda da zalunci da Azzalumai tare da faɗin waye Sayyid Zakzaky da gwagwarmayar sa.
Bayan nan sai aka gabatar da Wakilin Malam Zakzaky a dukkan lamuran da suka shafi ƙasar Iraq wato Shaikh Salihu Lazare daga Ƙasar Nijar yayi dogon jawabi akan Sayyid Zakzaky har zuwa kan Mazlumiyyar sa inda bai gama ba sai da wurin ya ruɗe da kuka.
Aƙarshe masu Program ɗin suka miƙa kyauta ta wani Kambu na girmamawa tare da karramawa zuwa ga Shaikh Zakzaky. Alhaji Mustapha Umar Baba gadon ƙaya yayi waƙe a wurin. Shaikh Abu Muhammad Maina Bukar ya rufe taron da addu’a.
Taron ya samu halartar Manyan Yan jaridu daga kafafen yaɗa labarai kuma ya samu halartar mutane daga ƙasashe daban daban. Mallam Zakzaky shine baƙar fata na farko a tarihin duniya da akayi bikin karrama shi a matsayin Gwarzo kuma Mazlumi a wannan hanya mai daraja da tarihi wadda miliyoyin mutane ke takawa da ƙafa don zuwa ziyarar 40 na Shugaban waɗanda aka fi zalunta a duniya wato Imam Husaini A.S.
Don haka shine baƙi ɗan Afirka na farko a tarihi da aka yi program saboda shi a irin wannan lokacin.
Baya labarinHidima ga Imam Hussain[AS] a Tattaki zuwa Karbala – Abin koyi ga sauran al’umma
Gaba labarinTaron girmama Malam a matsayin gwarzon ‘yanci na duniya a Hotuna
Halkar Imam Zainul Abideen [AS] a Jos sun soke rakumi saboda Manzon Allah….
An yi gangamin taron Mu’assasar Shuhada na yankin Kano da kewaye…